मौजूदा हालात च एह पता नेईं लग्गा करदा ऐ जे कनून बवस्था कुत्थै ऐ ते आतंकवाद वरोधी अभियान कुत्थे चला करदे न। लम्मे समे थमां ईऐ सेइ होआ करदा ऐ जे कदें नेई खत्म होने आहला एह अभियान जारी ऐ जेहड़ा रमानदारी आहले हालात गी कायम रक्खने लेई कीत्ता जा करदा ऐ। नीम फौजी दस्तें दी भूमका गी लेईऐ प्रधानमंत्री दा बेआन सेई अर्थें च कोई मायन नेईं रक्खदा ऐ। समस्या दा नचोड़ एह ऐ जे केंद्र दी मर्जी मताबक जेकर जमीनी हालात च कोई बदलाव औग ता इच ढांच गी ढहाने दे बारे च वचार कीत्ता जाग जेहदा निर्माण रमानदारी आहले हालात गी कायम रक्खन लेई कीत्ता गेआ ऐ। जेहड़े तर्क दित्ते जा करदे न उंदे लेई कम्म कीऽ नेईं कीत्ता जा करदा ऐ? चिदम्बरम नै इस गलला गी साफ कीत्ते जाने लेई किश नेईं गलाया ऐ ते उंदे दौरे द परैंत बी हालात ऊऐ जनेह गै न जनेह उंदे दौरे थमां दौं धेहाड़े पैल्लै हे।